# Sùit-Holland

*E artíkulo aki ta skirbí na **ortografia di papiamentu**. Lo ta apresiá si por mantené e artíkulo aki na estilo di **papiamentu**.*

| Sùit-Holland |
| --- |
| **Provinsia na  Hulanda** |
|  |
|  |
| Divishon atministrativo |
| Koordinato  | ﻿ / ﻿ |
|  |
| Kapital | Den Haag |
| Geografia |
| Área | 3.418,5 km² |
| Poblashon  |
| Poblashon (31 desèmber 2013) | 3.577.032 habitante 1.046,37 habitante/km² |
| Otro informashon |
| ISO 3166-2 | NL-ZH |
| Mapa di Sùit-Holland |
|  |
|  |
| Imágen riba  Wikimedia Commons |
| Wèpsait ofisial |
| [Editá Wikidata] · [Manual] |

**Sùit-Holland** ta un provinsia wèst di Hulanda, situá na kosta di Laman di Nort. E kapital ta Den Haag, miéntras ku Rotterdam ta e stat di mas grandi. Ku un área di 3.308 km2 i 3.804.737 habitante (fin di 2022), Sùit-Holland ta tantu e provinsia mas denso komo esun mas poblá na Hulanda. E área ta entre e regionnan mas denso poblá i industrialisá na mundu.

E provinsia tin frontera ku Zeeland pa pasùit, Nort-Brabant na sùitost i Gelderland i Utrecht na ost. Panort ta situá Nort-Holland, ku kua Sùit-Holland a forma e provinsia Holland te na e *amendement* (revishon) konstitushonal di 1840. Promé ku 1795 e área aki tabata konosí komo e Kondado di Holland (*Graafschap Holland*). Sùit-Holland tin frontera ku Laman di Nort na wèst.

## Demografia

Na 1514 e poblashon di Sùit-Holland tabata aproksimadamente 200.000. Dor di e siglonan, e kantidat aki a krese te na kasi 3.5 mion. Entre 1795 y 1815 e poblashon a keda stabil, despues di kua el a kuminsá aumenta, aunke mas pokopoko ku e resto di Hulanda. Entre 1849 i 1899 e kantidat di habitante a dòbel di 563.000 pa 1.144.000. Durante e periodo aki, Rotterdam a krese ku 253% i Den Haag ku 185%.

**Desaroyo di poblashon**|

| Aña | Habitante |
| --- | --- |
| 1514 | 200.000 |
| 1829 | 479.700 |
| 1839 | 526.000 |
| 1849 | 563.400 |
| 1859 | 619.400 |
| 1869 | 688.200 |
| 1879 | 803.500 |
| 1889 | 949.600 |
| 1899 | 1.144.400 |
| 1909 | 1.390.700 |

 |

| Aña | Habitante |
| --- | --- |
| 1920 | 1.678.700 |
| 1930 | 1.957.600 |
| 1947 | 2.284.100 |
| 1960 | 2.697.894 |
| 1970 | 2.968.670 |
| 1980 | 3.083.555 |
| 1990 | 3.219.839 |
| 2000 | 3.397.744 |
| 2010 | 3.505.611 |
| 2013 | 3.563.935 |

 |

Poblashon di Sùit-Holland (1829-2013)
Desde 1960, kresementu di poblashon a baha, di 1.05% pa 0.66% na 2009. Na 2005, tabatin hasta un bahada di poblashon pa promé biaha den un siglo, ya ku mas hende a emigrá ku a imigrá. Ku un ratio di kresementu di 0.66%, Sùit-Holland tabata e di kuater mas altu di tur e provinsianan hulandes na 2009.

E densidat di poblashon mas altu ta wòrdu hañá na Den Haag (24.8 habitante pa hektar), e área metrópolis di Rotterdam (19.8 habitante pa hektar), Drechtsteden (18.5 habitante pa hektar) i Holland Rijnland (14.5 habitante pa hektar). E áreanan ménos denso ta Goeree-Overflakkee (1.8 habitante pa hektar) i e Hoeksche Waard (3.2 habitante pa hektar).

E munisipionan mas grandi di Sùit-Holland ta Rotterdam (671.125 habitante) i Den Haag (565.701 habitante). Otro munisipio grandi ta Leiden (130.181 habitante), Zoetermeer (128.424 habitante), Westland (115.984 habitante) i Delft (109.573 habitante). Zoetermeer a eksperensiá kresementu rápido for di 1961, di 10.000 habitante pa mas ku 128.000. Na yanüari 2007, e stat a tuma over e di tres lugá for di Dordrecht, ku 122.089 habitante riba 1 di yanüari 2024.

Na 2009, 27.3% di e poblashon di Sùit-Holland (950.000 hende) tabata konsistí di imigrante, un oumento di 25% for di 1999. Durante e mesun periodo, e poblashon total a krese ku 4%. Di e imigrantenan, 65% tabata di orígen no-oksidental i 35% tabata di orígen oksidental. Sùit-Holland tin un historia largu di imigrashon; na 1889, 15% di e poblashon tabata di orígen stranhero, prinsipalmente belga i aleman. Na 2009, e gruponan mas grandi di imigrante a imigrá for di Sürnam (144.469), Turkia (124.459), Marokko (105.315), Indonesia (94.553), Alemania (56.528) i Antia Hulandes i Aruba (55.521).

## Divishon atministrativo

Divishon di e munisipionan na Sùit-Holland (2019)
Desde 2023, Sùit-Holland a wòrdu dividí den 50 munisipio.

* Alblasserdam
* Albrandswaard
* Alphen aan den Rijn
* Barendrecht
* Bodegraven-Reeuwijk
* Capelle aan den IJssel
* Delft
* Dordrecht
* Goeree-Overflakkee
* Gorinchem
* Gouda
* Den Haag
* Hardinxveld-Giessendam
* Hendrik-Ido-Ambacht
* Hillegom
* Hoeksche Waard
* Kaag en Braassem
* Katwijk
* Krimpen aan den IJssel
* Krimpenerwaard
* Lansingerland
* Leiden
* Leiderdorp
* Leidschendam-Voorburg
* Lisse
* Maassluis
* Midden-Delfland
* Molenlanden
* Nieuwkoop
* Nissewaard
* Noordwijk
* Oegstgeest
* Papendrecht
* Pijnacker-Nootdorp
* Ridderkerk
* Rijswijk
* Rotterdam
* Schiedam
* Sliedrecht
* Teylingen
* Vlaardingen
* Voorne aan Zee
* Voorschoten
* Waddinxveen
* Wassenaar
* Westland
* Zoetermeer
* Zoeterwoude
* Zuidplas
* Zwijndrecht

 ·  ·
Provinsianan di Hulanda

Drenthe · Flevoland · Friesland · Gelderland · Groningen · Limburg · Noord-Brabant · Nort-Holland · Overijssel · Utrecht · Zeeland · Sùit-Holland

|  |
| --- |
| **Referensia E artíkulo aki òf un vershon anterior di dje ta un tradukshon di e artíkulo Sùit-Holland riba e Wikipedia hulandes, ku ta kai bao di e lisensia Creative Commons Attribution/Share Alike. Mira e historia di edishon einan.
 |